Bagéyan-bagéyan saking secang punika ngandhut senyawa anti baktèri lan kagungan sipat anti-koagulan (anti-panggumpalan). Khasiat pangobatan saged kanggé jampi mencret (diare), jampi watuk, lan jampi gerah. Kanggé jampi mèncrèt dipunginakaken kirang langkung 5 gram kayu ingkang garing ingkang dipuntugel alit-alit lajeng dipungodhog kalihan kalih gelas toya kanthi dangu 15 menit. Menawi sampun adhem banjur dipunsaring. Pepaganipun dipunginakaken minangka sumber pewarna abrit amargi ngasilaken brazilin, kados kayu brazil lan kerabat-kerabat caketipun. Sanajan werninipun boten sami kuwatipun kalihan kayu brazil. Pewarna punika dipunginakaken kanggé cat, busana, lan